מיכאל גרוס (אמן)

מיכאל גרוס (1920 – 4 בנובמבר 2004) היה צייר ופסל ישראלי, חתן פרס ישראל.

==קורות חיים==
גרוס נולד ללאה וחיים בעיר טבריה, בן למשפחה בת שני ילדים מ"היישוב הישן", דור שישי בארץ ישראל. בגיל שנה עבר עם הוריו למשק בפאתי המושבה מגדל שעל שפת הכנרת, שם גדל. אביו היה מראשוני המתגייסים היהודים למשטרת המנדט הבריטי, ושימש כראש מחלקת החקירות בטבריה. בנעוריו היה חבר בתנועת "המחנות העולים".

עלה לירושלים ב-1936 כשסבל ממלריה.
בפרוץ המרד הערבי הגדול באותה שנה תקפו פורעים ערבים את משק הוריו, למרות קשריהם הטובים עם הכפריים הערבים ועם המוכ'תר של הכפר השכן, מג'דל, שדדו את העדר, עקרו את המטעים והעלו את הבית באש. עקב כך עברו הוריו לדירה שכורה בטבריה. דודו מצד אביו נרצח בהתקפה של פורעים על השכונה היהודית בטבריה.
בשנים 1935–1940 למד גרוס בסמינר למורים "מזרחי" בירושלים. מורו הראשון לציור שם, היה הפסל זאב בן-צבי.
לאחר סיום לימודיו עבר לחיפה ועבד כמורה כללי בבית הספר העממי א' שם.
בהמשך שירת כנוטר במשטרת היישובים. השתתף במלחמת העצמאות. לאחרי קום המדינה לימד מתמטיקה ופיזיקה בבית חינוך תיכון בחיפה.
לאחר מכן השלים שתי שנות לימוד באדריכלות בטכניון ולמד פיסול וציור בהדרכתם של הפסל משה ציפר, מנחם שמי ואמנים אחרים.

בשנים 1951–1954 למד פיסול וציור באקול נסיונל סופרייר דה בוזאר בפריז.
סמוך לשובו שובו ארצה הצטרף לכפר האמנים עין הוד. ב-1962 עבר לחיפה, אולם המשיך להחזיק סטודיו בעין הוד.

עבודתו האמנותית שילבה טכניקות יצירה וחומרים שונים. לצד עיסוקיו באמנות שימש מורה לפיסול באקדמיה "בצלאל" (1957-1960) ובמכון לאמנות של סמינר "אורנים" (1960-1985).

החל משנות החמישים, עם שובו ארצה מלימודי פיסול באקדמיה לאמנויות של פריז, פיתח מיכאל גרוס גישה אמנותית שעיקרה תמצות המציאות הנראית בעזרת משטחי צבע ספורים, תוך הבלעת הפרטים הטפלים מבחינתו. הוא ביקש להציג את התרשמותו מן המהותי שבקטע המציאות שאליו התייחס. בגישתו היה קרוב לאמן אחד שלמד איתו בפארז - אורי רייזמן. בשלהי שנות השישים ובשנות השבעים יצר ציורים מופשטים שהייתה להם זיקה למופשט האמריקאי (בייחוד ליצירתו של בארנט ניומן). אלא שהצורות הכאילו-מופשטות היו אצל גרוס קשורות תמיד למציאות, לביטוי תחושת מפגש עם איכויות של נוף. לא ארגון עצמאי של משטחים, לא פורמליזם, אלא דיאלוג סובייקטיבי עם הסביבה באמצעות האיכויות ההבעתיות של הצורה והחומר. "המטרה היא להעביר ביצירה תחושה אנושית מסוימת. המינימליזם אינו מטרה אלא התחלה. אמצעי להגיע לשיא של תמצות", אמר. כך בציור וכך גם בפיסול. גם הפיסול שלו בתחום הציבור, בטבע, נענה לאותו ציווי. הפסל שלו בגן סימון בוליבר בירושלים, למשל, מקיים דיאלוג נמשך עם הנוף הקרוב והרחוק שסביבו. אינטרפרטציה ייחודית זו של המינימליזם האמריקאי עושה את יצירתו לציון-דרך באמנות הישראלית. בשנות השמונים נוספו לציוריו רכיבים פיגורטיביים. הוא יצר אז סינתזה, שוב ייחודית, בין מופשט לפיגורציה.

גרוס היה בין חברי קבוצת האמנים אקלים, שנוסד על ידי רחל שביט-בנטואיץ ואליהו גת לאחר מלחמת יום הכיפורים.

יצירותיו של גרוס מוצגות באתרים ובתערוכות ברחבי הארץ ובעולם, בהם: מוזיאון ישראל, המוזיאון היהודי בניו יורק, מוזיאון תל אביב, קמפוס אוניברסיטת תל אביב, גן העצמאות בירושלים, מתחם הטכניון, בסיס חיל האוויר תל נוף, אוניברסיטת סאו פאולו בברזיל, מוזיאון גוגנהיים ומקומות רבים אחרים. תערוכות יחיד שלו מוצגות בקביעות משנת 1981 בגלריית דביר בתל אביב.
בתאריך 11 בפברואר 2003, דאר ישראל הנפיק בול דאר שעליו הופיע ציור של מיכאל גרוס שהנציח את מתקפת הטרור של מחבלי אל - קאעידה על מגדלי התאומים בניו יורק שארעה ב 11 בספטמבר 2001. האמן יצחק גרנות עיצב את הבול. דאר ישראל מכר 768,020 של בול זה עד להפסקת המכירה.

גרוס היה נשוי לאמנית אביבה דלסקי.

מיכאל גרוס נפטר בגיל 84.

אלמנתו, אביבה דלסקי-גרוס, תרמה למכללת אורנים יצירה מעזבונו וכן את אוסף השקופיות שבהן תיעד לאורך השנים את יצירותיו.

==גלריה==
<gallery>
קובץ:To the victims of the sea.JPG|לזכר יורדי הים, 1969מתכת צבועהאוניברסיטת תל אביב
קובץ:Michael Gross 027.JPG|כתר וגלימה, 1969פלדה צבועהרח' פנקס מס' 30, תל אביב-יפו
קובץ:Michael Gross - Queen.jpg|מלכה, 1969-70מתכת צבועהאוסף מוזיאון ישראל
קובץ:Michaelgros KY.jpeg|תפילה לרכסים, 1974קריית יובל, ירושלים
קובץ:B94 0762~Michael Gross-First Chapter of Wall Work.jpg|פרק ראשון של עבודת קיר, 1977מבנה עץ ובדאוסף מוזיאון ישראל
קובץ:Grossuni.jpg|אתר הנצחה, 1985אבןאוניברסיטת תל אביב
קובץ:Cry Pray.JPG|זעקה, תפילה, 1992ברזל צבועאוסף מוזיאון ישראל
קובץ:TrioDSC05241.JPG|טריו, 1993ברזל צבועאוסף מוזיאון תל אביב לאמנות
קובץ:Gross dvir31.jpg|מראה תערוכה מעבודותיו של גרוס בגלריה דביר2009
קובץ:A ignore q 80 w 1000 c limit 001 (3).jpg|רישום אופייני לתמצות המציאות שיצר גרוס
קובץ:Memorial Candle (1998) by Michael Gross.jpg|נר זיכרון, 1998ברזל צבוע ובטון, גובה 600 ס"מ, תל נוף
קובץ:Untitled basalt (1987–1997) by Michael Gross. II (retouched).jpg|פסל סביבתי ללא שםארבעה אבני בזלתגן הפסלים, בסיס חיל האוויר תל נוף, 1987–1997
קובץ:Untitled basalt (1987–1997) by Michael Gross. V.jpg|פסל סביבתי ללא שםארבעה אבני בזלתגן הפסלים, בסיס חיל האוויר תל נוף, 1987–1997
קובץ:Untitled basalt (1987–1997) by Michael Gross. VII.jpg|פסל סביבתי ללא שםארבעה אבני בזלתגן הפסלים, בסיס חיל האוויר תל נוף, 1987–1997
קובץ:Untitled basalt (1987–1997) by Michael Gross. VIII.jpg|פסל סביבתי ללא שםארבעה אבני בזלתגן הפסלים, בסיס חיל האוויר תל נוף, 1987–1997
</gallery>

==השכלה==
* סמינר למורים, ירושלים 1936–1940
* אדריכלות, הטכניון, חיפה 1943–1945 פיסול אצל משה ציפר
* בוזאר פאריס, 1951-1954, אצל מישל ז'מון

==הוראה==
* 1954 - 1954 בית חינוך תיכון, חיפה
* 1957 - 1960 בצלאל, ירושלים
* 1960 - 1986 סמינר "אורנים" טבעון

==אמנות במרחב הציבורי==
* 1974 "מבנה בבטון לבן" גן סימון בוליבר, קריית היובל, ירושלים.
* 1980 "פינת זיכרון" עבודה סביבתי, קיבוץ מסילות.
* 1982 "לזכר יורדי הים" 1969, אוניברסיטת תל אביב.
* 1985 "אתר הנצחה" אוניברסיטת תל אביב.
* 1993 "טריו" - רחבת מוזיאון תל אביב לאמנות

==פרסים==
* 1964 - פרס שטרוק, עיריית חיפה
* 1967 - פרס דיזנגוף, לאמנות הציור והפיסול עיריית תל אביב-יפו
* 1971 - מדליית זהב מטעם הביאנאלה של סאן פאולו, ברזיל
* 1977 - פרס סנדברג לאמנות, מוזיאון ישראל, ירושלים
* 1987 - פרס שר החינוך והתרבות לציור ופיסול תשמ"ז
* 1995 - פרס גמזו, מוזיאון תל אביב
* 2000 - פרס ישראל לציור ופיסול, תש"ס

==ספרים וקטלוגים אודות יצירתו==
* פריץ שיף, מיכאל גרוס: ציורים ופסלים, מוזיאון חיפה לאמנות, 1964.
* מארק שפס, יונה פישר, מיכאל גרוס: 1975-1977, מוזיאון תל אביב לאמנות, 1977.
* מרדכי עומר, מיכאל גרוס "נוכחות 1980-81", גלריה הלל, ירושלים, 1981.
* מיכאל גרוס, גלריה דביר אינטרטור, 1988.
* גבריאל תדמור, מיכאל גרוס - פסלים, ציורים, רישומים, הדפסים, מוזיאון חיפה לאמנות חדשה, 1989.
* מרדכי עומר, מיכאל גרוס, הגלריה האוניברסיטאית לאמנות ע"ש גניה שרייבר, בשיתוף עם מוזיאון תל אביב לאמנות, 1993.
* מיכאל גרוס: מפגש, גלריה דביר, 1995.
* יגאל צלמונה, מיכאל גרוס: עבודות מאוחרות, מוזיאון ישראל, ירושלים, 2002.

==לקריאה נוספת==
* מרדכי עומר, דיוקנאות, מוזיאון תל אביב לאמנות, 1996.
* גליה בר-אור, מבחר אמנות ישראלית מאוסף גבי ועמי בראון, משכן לאמנות עין חרוד, 2009.
* אליק מישורי, מ"אפקים חדשים" ל"רוח אחרת" אמנות ישראלית 1988-1948, למדא ספרי האוניברסיטה הפתוחה, 2019.

==קישורים חיצוניים==

* [http://www.imj.org.il/imagine/collections/resultsH-free.asp?searchType=simple&words2=מיכאל+גרוס&submit1.x=28&submit1.y=8&submit1=חפש מיכאל גרוס] באוספי מוזיאון ישראל
* 
* [http://www.europeana.eu/portal/search.html?query=Gross+Michael מיכאל גרוס] בארופיאנה
* 
* [https://web.archive.org/web/20150919120818/http://www.dvirgallery.com/showroom/works_showroom.asp?artistID=34&contentCatID=10 מיכאל גרוס] באתר גלריה דביר
* 
* דניאלה טלמור, [http://www.artispo.com/article.aspx?articleid=120&CategoryId=3 גרוס מיכאל - על תערוכתו "עבודות אחרונות מהסטודיו"]
* 
* [http://michaelarch.wordpress.com/2010/05/26/סיבוב-בכותל-המערבי-של-אוניברסיטת-תל-אב/ על אתר ההנצחה לחללי אוניברסיטת תל אביב בתכנונו של גרוס], באתר 'חלון אחורי', 5/2010.
* 
* [http://oranim.exlibris.co.il/F/?func=find-acc&acc_sequence=001144956 אסף מיכאל גרוס באתר ספריית מכללת אורנים]

==הערות שוליים==

קטגוריה:אנשי היישוב ילידי הארץ
קטגוריה:פסלים ישראלים
קטגוריה:נוטרים
קטגוריה:בוגרי בית המדרש למורים מזרחי
קטגוריה:זוכי פרס ישראל לציור ופיסול
קטגוריה:ציירים ישראלים
קטגוריה:זוכי פרס סנדברג לאמנות ישראלית
קטגוריה:זוכי פרס דיזנגוף
קטגוריה:זוכי פרס הרמן שטרוק
קטגוריה:מורים לפיסול בישראל
קטגוריה:קבוצת אקלים
קטגוריה:ישראלים שנולדו ב-1920
קטגוריה:ישראלים שנפטרו ב-2004